钦定古今图书集成/理学汇编/学行典/第252卷 > 刘津
## 钦定古今图书集成/理学汇编/学行典/第252卷 > 刘津

按《宁波府志》：“刘津母孙氏，以遗腹得之。津事母，先意
承志，终身不令母有愠色。读书昼夜不辍，遂成鸿儒。
平生操行不苟，一日负米而舂，邻妪怜其不胜，欲为
佐舂，津亟引避，其戒严于纳履如此。苕中严氏延为
塾师，钦其师范。将归，于修脯外溢数遗之。度其性介，
潜纳行李以归。归而得金，立趣苍头返之。以布衣疏”
闻母节，奉旨旌表，名重诸绅。子廷寅亦纯孝，事嫡母
曲尽子道，卒令嫡母忘非己出，蜚声胶庠，户屦常满。
有《赞化集》《素隐编》《诗经发蒙》诸书。以子宪宠贵，津、廷
寅俱赠如其官。